Nuwe Stories-kortverhaalwedstryd 2013: Onderhoud met Inge Lategan - LitNet
Nuwe Stories-kortverhaalwedstryd 2013: Onderhoud met Inge Lategan
Naomi Bruwer, Inge Lategan 2013-12-11
My verhaal, "Thula baba", gaan oor 'n hardwerkende ma en haar dogtertjie wat sy op die Cape Flats moet grootmaak, en die armoede wat daarmee saamgaan, bendes met hul "dollars and white pipes", gesinsgeweld, alkoholmisbruik ...
Dit is 'n hartseer storie, maar ook die realiteit van die alledaagse lewe van die mense wat daar bly. 'n Ma het 'n droom vir haar kind, maar daardie droom kan so vinnig van haar weggeneem word as sy haar kosbaarste besitting, haar kindjie, verloor.
Goodness, wat 'n leerskool! Ek is ongelooflik dankbaar daarvoor. Dit was so belangrik om my kop reg te kry en my daaraan te herinner dat die terugvoer nie kritiek is nie, maar hulp en raad om my storie af te rond en nog beter te maak. Ek sien dit as 'n skaafproses. Ek dink nie daar is woorde wat kan beskryf hoe dit gevoel het om vir die laaste keer "send" te druk nie. Dit was 'n eer om saam met Leti Kleyn te werk. Sonder haar sou "Thula baba" nie gewees het waar dit nou is nie. Om die bundel die eerste keer oop te maak en na my storie te blaai – dit het my 'n gevoel van humbleness gegee.
Om aan te hou en aan te hou en aan te hou. Om nooit op te hou nie.
Annelie Botes. Net sommer oor wie sy is. Die eerlikheid waarmee sy skryf.
Ja, ek het groot drome! Ek wil so graag 'n kinderboek skryf in samewerking met 'n vriendin en haar man. Sy is 'n arbeidsterapeut en is baie kunstig. En haar man is 'n avontuur-junkie-pastoor en het 'n ongelooflike skryftalent. Ek is hul dogtertjie se peetma en die klein patroon was 'n inspirasie vir twee van my gedigte. Nog 'n droom sal wees om vryskutwerk te doen vir 'n tydskrif ... Soos Sarie, Finesse of Lééf. Maar vir eers gaan ek die vakansie met 'n pen by die see sit en gaan waarheen my hart my lei.